CELEX: 32019D1917
Language: hu
Date: 2018-12-03 00:00:00
Title: A Tanács (EU) 2019/1917 határozata (2018. december 3.) az afrikai-eurázsiai vándorló vízimadarak védelméről szóló megállapodás részes feleinek hetedik találkozóján a megállapodás 3. mellékletének egyes módosításai tekintetében az Európai Unió nevében képviselendő álláspontról

18.11.2019   
               
               
                  HU
               
               
                  Az Európai Unió Hivatalos Lapja
               
               
                  L 297/5
               
            
         A TANÁCS (EU) 2019/1917 HATÁROZATA
         (2018. december 3.)
         az afrikai-eurázsiai vándorló vízimadarak védelméről szóló megállapodás részes feleinek hetedik találkozóján a megállapodás 3. mellékletének egyes módosításai tekintetében az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az afrikai-eurázsiai vándorló vízimadarak védelméről szóló megállapodás (a továbbiakban: a megállapodás) 1999. november 1-jén hatályba lépett, és amelyet az Európai Közösség nevében a 2006/871/EK tanácsi határozat (1) jóváhagyott.
                  
               
                     (2)
                  
                  
                     A megállapodás X. cikkének (5) bekezdése értelmében a felek találkozója fogadhatja el a megállapodás mellékleteinek módosításait.
                  
               
                     (3)
                  
                  
                     A 2018. december 4–8. között Duranban, Dél-Afrikában megrendezésre kerülő, a megállapodás részes feleinek hetedik ülése várhatóan határozatot fogad el a megállapodás 2. és 3. mellékletének módosításáról.
                  
               
                     (4)
                  
                  
                     Uganda által a megállapodás 3. melléklete tekintetében javasolt és a 7.3. határozat tervezetében foglalt, az alábbi kilenc fajra vonatkozó módosítások: pehelyréce (Somateria mollissima), örvös bukó (Mergus serrator), barátréce (Aythia ferina), csigaforgató (Haematopus ostralegus), bíbic (Vanellus vanellus), kis goda (Limosa lapponica), nagy goda (Limosa limosa), sarki partfutó (Calidris canutus) és füstös cankó (Tringa erythropus) hozzájárulnak e fajok csökkenő állományai védelmének javításához és amelyeket az Európai Unió nevében jóvá kell hagyni. Azonban a 2006/871/EK határozat 3. cikkének (4) bekezdésével összhangban a Bizottságnak fenntartással kell élnie az említett kilenc faj tekintetében javasolt módosításokkal kapcsolatban, mivel azok szükségessé teszik a 2009/147/EK európai parlamenti és tanácsi irányelv (2) módosítását, amely a részes felek találkozója általi elfogadásuktól számított 90 napon belül nem valósítható meg.
                  
               
                     (5)
                  
                  
                     Mivel az elfogadandó határozat kötelező erejű lesz az Unióra nézve és meghatározó módon befolyásolja uniós jogszabály, nevezetesen a 2009/147/EK irányelv tartalmát, helyénvaló meghatározni a javasolt módosítások tekintetében a felek hetedik találkozóján az Unió nevében képviselendő álláspontot,
                  
               ELFOGADTA EZT A HATÁROZATOT:
         
            1. cikk
            A megállapodás részes feleinek hetedik találkozóján az afrikai-eurázsiai vándorló vízimadarak védelméről szóló megállapodásnak az Unió nevében képviselendő álláspont a következő:
            Az Unió jóváhagyja Uganda által a megállapodás 3. melléklete tekintetében javasolt és a részes felek hetedik találkozója 7.3. határozatának tervezetében foglalt, az alábbi kilenc fajt érintő módosításokat: pehelyréce (Somateria mollissima), örvös bukó (Mergus serrator), barátréce (Aythya ferina), csigaforgató (Haematopus ostralegus), bíbic (Vanellus vanellus), kis goda (Limosa lapponica), nagy goda (Limosa limosa), sarki partfutó (Calidris canutus) és füstös cankó (Tringa erythropus).
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2018. december 3-án.
            
               
                  a Tanács részéről
               
               
                  az elnök
               
               N. HOFER
            
         
         
            (1)  A Tanács 2006/871/EK határozata (2005. július 18.) az afrikai-eurázsiai vándorló vízimadarak védelméről szóló megállapodás Európai Közösség részéről történő megkötéséről (HL L 345., 2006.12.8., 24. o.).
         
            (2)  Az Európai Parlament és a Tanács 2009/147/EK irányelve (2009. november 30.) a vadon élő madarak védelméről (HL L 20., 2010.1.26., 7. o.).